**2024 m. vasario 14 d.**

**Vilnius, Lietuva**

**Pranešimas žiniasklaidai**

**„Avia Solutions Group” valdoma „Avion Express“ pradeda plėtrą Brazilijoje – steigia avialinijų bendrovę**

„Avia Solutions Group” tęsia pasaulinę plėtrą – grupės dukterinė įmonė, lyderiaujanti ACMI (orlaivių nuoma su įgula, technine priežiūra ir draudimu) paslaugų ir užsakomųjų skrydžių avialinijų bendrovė „Avion Express“, steigia avialinijų bendrovę Brazilijoje.

„Avia Solutions Group“ generalinis direktorius Jonas Janukėnas pažymi, jog tai – svarbus žingsnis, siekiant pagrindinio grupės strateginio tikslo – plėsti įmonių grupės veiklą pasauliniu mastu ir į rinkas, pasižyminčias priešingu Europai sezoniškumu.

„Azijos ir Ramiojo vandenyno regioną matome kaip itin perspektyvų. Mūsų tikslas – iki 2024-ųjų metų valdyti 7 oro linijų bendroves įvairiose Azijos šalyse. Brazilija – tai dar viena kryptis, kurioje siekiame matyti savo grupės įmones“, – teigia J. Janukėnas.

Pasak „Avion Express“ generalinio direktoriaus Dariaus Kajoko, Brazilijoje per metus lėktuvais keliauja virš 100 milijonų keleivių, tad avialinijų bendrovė į rinką žengia su tikslu tapti stipriu žaidėju ir per keletą metų didinti pajėgumus kelis kartus: „Brazilijoje veiklą planuojame pradėti su 5-10 orlaivių, tačiau esame užsibrėžę tikslą iki 2028-ųjų metų orlaivių parką išplėsti iki 25”, – teigia D. Kajokas.

„Avia Solutions Group“, didžiausia pasaulyje ACMI (orlaivių nuoma su įgula, technine priežiūra ir draudimu) paslaugas teikianti įmonių grupė, turinti 199 orlaivių parką, valdo 11 oro bendrovių visame pasaulyje. Grupė pernai įkūrė 2 naujas oro linijų bendroves Azijoje – „BBN Airlines Thailand“ ir „BBN Airlines Indonesia“, o šiemet planuoja įsteigti ar įsigyti dar septynias oro linijas Tailande, Filipinuose, Indonezijoje, Malaizijoje, Australijoje, Brazilijoje bei Turkijoje.

**Apie „Avia Solutions Group“**

„Avia Solutions Group“ yra didžiausia pasaulyje ACMI (orlaivių nuoma su įgula, technine priežiūra ir draudimu) paslaugas teikiančių įmonių grupių, turinti 199 orlaivių parką. Grupei priklauso daugiau nei 100 įmonių, įskaitant „SmartLynx Airlines“, „Avion Express“, „Bluebird Nordic“, „BBN Airlines Indonesia“, „KlasJet“, „Magma Aviation“. Grupės įmonės taip pat teikia įvairias aviacijos paslaugas, tokias kaip orlaivių remontas, pilotų bei įgulos mokymai, antžeminis aptarnavimas ir kitas. „Avia Solutions Group“ komandą sudaro 11 700 aukštos kvalifikacijos aviacijos profesionalų.

**Apie „Avion Express”**

„Avion Express“ yra lyderiaujanti ACMI (orlaivių nuoma su įgula, technine priežiūra ir draudimu) paslaugų ir užsakomųjų skrydžių avialinijų bendrovė, veiklą vykdanti „Airbus A320“ tipo orlaiviais. Tarp jau daugiau nei 19 metų veikiančios įmonės klientų yra tokios gerai žinomos avialinijos kaip „Eurowings“, „SunExpress“, „Transavia Netherlands“, „TUI UK“, „Flynas“, „Air Baltic“, „British Airways Euroflyer“, „Air Malta“, „Pegasus“, „Sky Airlines“, „VivaAerobus“, „Vietnam Airlines“, „VietJet Air“ ir daugelis kitų. Įmonė turi biurus Lietuvoje ir Maltoje.

**Kontaktai žiniasklaidai**  
Silvija Šileikė   
Komunikacijos departamento direktorė   
silvija.sileike@aviasg.com   
T. +37067122697